પોલીસ તપાસ દરમિયાન મોચી બજાર પાસે આશા રોડવેઝના નામે ટ્રાન્સપોર્ટનો વ્યવસાય કરતા હિતેન્દ્રસિંહ ચુડાસમા પાસે ગેર કાયદે પિસ્તોલ હોવાનું અને લોડેડ પિસ્તોલ પોતાના હોલમાં મુકીને સુઇ ગયા હતા જ્યારે તેમના પત્ની રસોઇ બનાવતા હતા ત્યારે તેમનો નવ વર્ષનો પુત્ર જયવીરસિંહ ચુડાસમા લોડેડ પિસ્તોલથી રમતો હતો ત્યારે તેને પોતાના લમણે રાખી ટીગર દાબી દેતા મોત નીપજ્યું હોવાનું બહાર આવ્યું છે. પી. એસ. આઇ. જી. એન. વાઘેલાએ હિતેન્દ્રસિંહ રવુભા ચુડાસમા સામે ગેર કાયદે પિસ્તોલ રાખી બેદરકારી દાખવવાના કારણે જયવીરસિંહ ચુડાસમાનું મોત નીપજ્યા અંગેનો ગુનો નોંધી હિતેન્દ્રસિંહ ચુડાસમાની ધરપકડ કરવા ચક્રો ગતિમાન કર્યા છે.